वैसे बंगाल में पोएला बैसाख मनाया जाता है नववर्ष के रूप में। यह बंगाल में ही नहीं बांग्लादेश में भी मनाया जाता है। यानी यह बंगला अस्मिता से जुड़ता है, धार्मिक अस्मिता से नहीं। बांग्लादेश इस्लामी गणतंत्र होने भर से बंगाली साल मानना छोड़ता नहीं है। एक और मजेदार बात, बंगला कैलेण्डर 'बंगाब्द' लगभग पांच सौ साल पीछे है यानी वहां अभी पंद्रहवीं शताब्दी शुरू हुई है। इसका उत्स ढूंढें तो हम अकबर तक जाते हैं जिन्होंने हिजरी संवत के चन्द्र पंचांग और सौर पंचांग के मिलन की बात की थी। यह तो आपको पता ही होगा कि चन्द्र वर्ष तीन सौ चौवन दिन में पूरा हो जाता है यानी ग्यारह दिन कम रह जाते हैं जिसके हल के लिए तिथियाँ 'टूट' जाती हैं, यानी गायब हो जाती हैं। इसका बेहतरीन हल अकबर ने सुझाया था जिसे बंगाल ने अपनाया...